SVI เตรียมลดทุนด้วยการตัดหุ้นซื้อคืน 96.13 ล้านหุ้น
SVI เตรียมลดทุนด้วยการตัดหุ้นซื้อคืน 96.13 ล้านหุ้น
12 เม.ย. 2564

บริษัท เอสวีไอ จำกัด (มหาชน)   หรือ SVI  ตามที่บริษัทได้ดำเนินการซื้อหุ้นคืนครั้งที่ 4 เพื่อบริหารทางการเงิน โดยมีกำหนดระยะเวลาซื้อคืนตั้งแต่วันที่ 18 ตุลาคม 2560 ถึงวันที่ 12 เมษายน 2561 โดยบริษัทฯได้ทำการซื้อหุ้นคืนเป็นจำนวนทั้งสิ้น 96,133,100 หุ้น คิดเป็นร้อยละ4.24ของหุ้นที่จำหน่ายได้แล้วทั้งหมดของบริษัท
ทั้งนี้โครงการหุ้นที่ซื้อคืนครั้งที่ 4 จะครบกำหนดในวันที่ 12 เมษายน 2564 และบริษัทฯ มีจำนวนหุ้นที่มิได้จำหน่ายจำนวน96,133,100 หุ้น และบริษัทฯ ไม่มีความประสงค์จะจำหน่ายหุ้นที่ซื้อคืนเนื่องด้วยราคาหุ้นบริษัทฯในตลาดมีความผันผวนมากอยู่ที่ราคาระหว่าง 1.88 – 5.85 บาทต่อหุ้น หรือคิดเป็นราคาถัวเฉลี่ยที่ 4.20 บาทต่อหุ้น (ซึ่งเป็นราคาหุ้นถัวเฉลี่ยในช่วงที่สามารถขายหุ้นซื้อคืนได้ตั้งแต่ 15 ตุลาคม 2561 – 9 เมษายน 2564) ซึ่งน้อยกว่าต้นทุนที่บริษัทถือและด้วยจำนวนหุ้นซื้อคืนที่มากเมื่อเทียบกับปริมาณการซื้อขายต่อวันในตลาดหลักทรัพย์หากนำหุ้นซื้อคืนดังกล่าวออกจำหน่ายอาจส่งผลกระทบต่อนักลงทุนผู้ถือหุ้น
ยิ่งไปกว่านั้นยังส่งผลกระทบต่อ Earning per share และราคาหุ้นด้วย บริษัทฯ ยังคงมีเงินสดเพียงพอต่อการดำเนินงานดำเนินงานแม้จะไม่น่าหุ้นดังกล่าวออกจำหน่าย เพื่อให้เป็นไปตามกฎกระทรวงที่กำหนดว่าเมื่อพ้นกำหนดระยะเวลาที่ต้องจำหน่ายหุ้นที่ซื้อคืนและบริษัทฯ ไม่จำหน่ายหรือจำหน่ายหุ้นที่ซื้อคืนไม่หมดให้บริษัทฯทำการลดทุนที่ชำระแล้วโดยวิธีตัดหุ้นจดทะเบียนที่ซื้อคืนและยังมิได้จำหน่ายดังนั้นบริษัทฯจะดำเนินจดทะเบียนเปลี่ยนแปลงทุนจดทะเบียนลดทุนต่อกระทรวงพาณิชย์ และแจ้งตลาดหลักทรัพย์ฯ ทราบต่อไป
อนึ่งภายหลังจดทะเบียนลดทุนแล้วบริษัทฯจะมีทุนจดทะเบียนที่ชำระแล้วเดิม 2,266,749,426 หุ้น มูลค่าหุ้นที่ตราไว้หุ้นละ 1 บาท มูลค่ารวม 2,266,749,426 บาท เป็นทุนจดทะเบียนใหม่ 2,170,616,326 บาท แบ่งเป็นหุ้นสามัญจำนวน2,170,616,326 หุ้น มูลค่าที่ตราไว้หุ้นละ 1 บาท
ทั้งนี้บริษัทจะดำเนินจดทะเบียนเปลี่ยนแปลงทุนจดทะเบียนต่อกระทรวงพาณิชย์ และแจ้งตลาดหลักทรัพย์แห่งประเทศไทย ทราบต่อไป